|  |
| --- |
| **Naziv natječaja:** Javni natječaj za financiranje programa i projekata udruga iz područja zaštite okoliša i održivog razvoja iz Proračuna Grada Zagreba za 2016. |

**UPUTE ZA PRIJAVITELJE**

**na Javni natječaj za financiranje programa i projekata udruga iz područja zaštite okoliša i održivog razvoja iz Proračuna Grada Zagreba za 2016.**

Molimo Vas da se prilikom pripreme prijave na Javni natječaj pridržavate sljedećih pravila koja se odnose na:

**1. troškove programa/projekta i proračun programa ili projekta (Obrazac-A2):**

* predvidivi dio indirektnih troškova (režije: plin, voda, najam prostora, knjigovodstveni servis) u ukupnom proračunu projekta/programa ne mogu biti veći od 25% ukupnog troška planiranog za provedbu projekta/programa;
* iz sredstava koja se traže za provedbu programa/projekta ne smije se isplaćivati regres zaposlenicima udruge;
* u proračunu programa/projekta koji prijavljujete ne smijete uvrstiti troškove koji se odnose na plaćanje režijskih troškova (npr. troškovi potrošnje električne energije, vode, fiksnih i mobilnih telefona i sl.) koji glase na ime fizičke osobe;
* u slučaju da udruga djeluje u iznajmljenom privatnom stanu, potrebno je priložiti presliku ovjerenog ugovora o najmu koji ne može biti sklopljen s osobama koje obnašaju određene funkcije u upravljanju udrugom;
* u slučaju da se za provedbu vašeg programa/projekta odobri niži iznos sredstava od onog koji ste zatražili u proračunu, imat ćete mogućnost prije sklapanja ugovora o financiranju financijskoj potpori, izraditi novi proračun (specifikaciju troškova) koja će biti sastavnim dijelom rečenog ugovora pod uvjetom da izmjena troškova ne uzrokuje izmjenu prijavljenog programa/projekta;
* kao prilog Obrascu A2-Proračun programa ili projekta, dostavljaju se dokumenti na osnovu kojih je isti utvrđen (ponuda, izjave suradnika o cijeni koštanja njihovih usluga, procjene troškova i sl.).

**2. Izjava o partnerstvu (Obrazac-A4)**

* ovjerenu i potpisanu izjavu morate priložiti prijavi na Javni natječaj ako ste u Obrascu A1- Prijava na javni natječaj pod točkom II. podtočkom 3., upisali da program/projekt provodite s partnerom/ima odnosno u konzorciju;
* izjavu ne morate priložiti ako ste u Obrascu A1-Prijava na javni natječaj, naveli da program/projekt provodite samostalno bez partnera i konzorcija.

**3. Uvjerenje o nekažnjavanju odgovorne osobe udruge i voditelja programa/projekta**

- potrebno je priložiti navedeno uvjerenje za odgovornu osobu udruge i za voditelja projekta,

- uvjerenje mora biti ovjereno od strane nadležnog suda u izvorniku ili preslici i za odgovornu osobu udruge i za voditelja projekta. Ista ne smije biti starija od šest mjeseci od dana objave natječaja.

**4. Potvrdu gradskog upravnog tijela o potrošnji proračunskih sredstava za ugovore i zaključke iz 2015.**

* potvrdu gradskog upravnog tijela o potrošnji proračunskih sredstava za ugovore i zaključke iz 2015. možete dobiti u gradskom uredu/službi putem kojega ste dobili financijsku potporu iz proračuna Grada Zagreba u 2015. i kojem ste predali izvješće o utrošku potpore;
* ako udruga u 2015. nije dobila financijsku potporu iz proračuna Grada Zagreba potrebno je prijavi na Javni natječaj priložiti izjavu odgovorne osobe udruge u kojoj ona pod materijalnom i kaznenom odgovornošću izjavljuje da u 2015. nije dobila nikakva financijska sredstva iz proračuna Grada Zagreba. Izjava treba biti vlastoručno potpisana od strane osobe ovlaštene za zastupanje udruge te ovjerena službenim pečatom udruge.

**5. Popis zaposlenih osoba u udruzi, njihovo zvanje, naziv radnog mjesta i sažetak opisa poslova**

- udruge koje nemaju zaposlenih osoba moraju prijavi na Javni natječaj umjesto popisa zaposlenih osoba priložiti izjavu da u udruzi nemaju zaposlenih osoba. Izjavu udruga samostalno sastavlja te ona treba biti vlastoručno potpisana od strane osobe ovlaštene za zastupanje udruge te ovjerena službenim pečatom udruge.

**6. Potvrdu trgovačkog društva Gradskog stambenom komunalnom gospodarstvu d.o.o., o nepostojanju duga s osnova komunalne naknade, zakupa i najma:**

- potvrda za komunalnu naknadu, zakup i najam može se dobiti u Podružnici Zagrebačkog holdinga d.o.o. Gradskom stambenom komunalnom gospodarstvu, Savska cesta 1;

- ako udruga nije bila u obvezi podmiriti komunalne usluge, najam i zakup prema trgovačkom društvu Gradsko stambeno komunalno gospodarstvo, potrebno je priložiti potvrdu izdanu od strane Podružnice Zagrebačkog holdinga d.o.o. GSKG-a u kojoj piše da udruga nije bila u obvezi podmiriti navedene obveze.

**7. Način prilaganja dokumenata koje sadrži prijava na Javni natječaj:**

- sva dokumentacija koja se prilaže Javnom natječaju može biti u izvorniku ili preslici,

- svi priloženi obrasci moraju biti ispunjeni, vlastoručno potpisani od strane ovlaštenih osoba

i ovjereni službenim pečatom udruge,

- sve obrasce je potrebno ispuniti na računalu ili pisačem stroju.